S-2609/2020

Dómur

Mál þetta sem dómtekið var 30. október sl. höfðaði Lögreglustjórinn á Suðurnesjum með ákæru 28. september 2020 á hendur D-x-x U-x-x, kt. [...], [...], Reykjanesbæ:

„fyrir umferðarlagabrot, með því að hafa miðvikudaginn 29. júlí 2020 ekið bifreiðinni [...] um Grænásbraut, í Reykjanesbæ, sviptur ökuréttindum og undir áhrifum ávana og fíknefna (í blóði mældist amfetamín 275 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 1. sbr. 5. mgr. 101. gr. umferðarlaga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið [...] og hefur hann sjö sinnum áður sætt refsingu. Við mat á refsingu ákærða er litið til þess að brot hans nú eru framin fyrir uppkvaðningu Héraðsdóms Reykjaness 31. ágúst 2020. Ákærða verður því dæmdur hegningarauki við þann dóm. Með hliðsjón af sakarefni málsins, og með vísan til þess að ákærði er að aka í fjórða skipti sviptur ökurétti og þriðja skipti undir áhrifum annað hvort áfengis eða fíkniefna, telst refsing ákærða hæfilega ákveðin fangelsi í 45 daga.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 95.101 krónur.

Ákærði var sviptur ökurétti ævilangt með dómi Héraðsdóms Reykjaness 31. ágúst 2020 og verður honum ekki gerð frekari svipting nú með vísan til 78. gr. almennra hegningarlaga nr. 19/1940.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði D-x-x U-x-x sæti fangelsi í 45 daga.

Ákærði greiði 95.101 krónu í sakarkostnað.

Ó-kk-nf E-kk-nf J-kk-nf

Ákærði er fæddur í júní árið [...] og hefur hann sjö sinnum áður sætt refsingu. Við mat á refsingu ákærða er litið til þess að brot hans nú eru framin fyrir uppkvaðningu Héraðsdóms Reykjaness 31. ágúst 2020. Ákærða verður því dæmdur hegningarauki við þann dóm. Með hliðsjón af sakarefni málsins, og með vísan til þess að ákærði er að aka í fjórða skipti sviptur ökurétti og þriðja skipti undir áhrifum annað hvort áfengis eða fíkniefna, telst refsing ákærða hæfilega ákveðin fangelsi í 45 daga.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 95.101 krónur.

Ákærði var sviptur ökurétti ævilangt með dómi Héraðsdóms Reykjaness 31. ágúst 2020 og verður honum ekki gerð frekari svipting nú með vísan til 78. gr. almennra hegningarlaga nr. 19/1940.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Ákærði D-x-x U-x-x sæti fangelsi í 45 daga.

Ákærði greiði 95.101 krónu í sakarkostnað.

Ó-kk-nf E-kk-nf J-kk-nf